En række nordjyske kandidater kan føle sig ret sikre på valg efter de seneste meningsmålinger - men i flere partier bliver der også voldsom kamp om de respektive mandater. Specielt hos de konservative, hos SF og i Venstre bliver der kamp til stregen.

Hos SF er Pernille Vigsø Bagge valgt, og hun er den kvindelig spidskandidat for partiet i hele landet. Men på den nordjyske bane skal hun kæmpe for at beholde SF?s ene mandat. Karl Bornhøft er en stor outsider. De konservative har to ministre i spil, og det er også sandsynligt at de begge beholder deres taburetter. Men den tidligere borgmester i Aars trækker mange stemmer lokalt og kan true Jakob Axel Nielsen på det personlige stemmetal. Hos socialdemokraterne handler kampen primært om, hvilke to kandidater der trækker nitten. Umiddelbart står de to nye kandidater i Himmerland svagest. De seneste meningsmålinger tyder på, at både Ny Alliance og Enhedslisten får et mandat. Dansk Folkeparti får to ifølge målingerne - Bent Bøgsted og Anita Knakkergaard genopstiller og er favoritter til genvalg, men måske byder Rikke Karlsson og regionsrådsmedlem Ib Poulsen de to siddende op til dans. Hos de radikale er Marianne Jelved ret sikker på valg Venstre har seks mandater idag men mister muligvis én. Hvem der bliver valgt er et helt åbent spørgsmål. Det store slag i Venstre står i Brønderslev. Her stiller Tina Nedergaard op. Jens Arne Hedegaard er tidligere borgmester og Birgitte Josefsen er byrådsmedlem i kommunen. Tekst: Torben Nørgaard